Sidney Webb

Sidney Webb, I. Passfield baroia (Londres, 1859ko uztailaren 13a – Liphook, 1947ko urriaren 13a) ingeles politikari sozialista izan zen.

1884an Fabian Societyn sartu zen George Bernard Shawrekin batera eta beste batzuekin Ingalaterrako Eduardotar Aroko klub politiko eta intelektual garrantzitsu bihurtu zuten.

Webbek zuzenbidea ikasi zuen Birbeck Literary and Scientific Institution-en eta Londreseko Unibertsitatean graduatu zen. 1895ean London School of Economics-en fundazioan lagundu zuen Fabiana Societyk jasotako herentzia batekin. 1912an Administrazio Publikoko irakasle izendatu zuten.

1892an Beatrice Potterrekin ezkondu zen. Biak Alderdi Laboristako kideak izan ziren eta 1894an sindikalismoaren historiari buruzko liburu bat idatzi zuten (History of Trade Unionism). 1913an New Statesman astekaria sortu zuten.

Webb 1922an aukeratu zuten Komunen Ganberako kide. Coefficients izeneko afariak antolatu zituen estatu eta intelektual gizonekin eta eragin politiko handia lortu zuen. 1929an Passfield baroi eta Ramsay MacDonalden gobernuko Kolonietako estatu idazkari izendatu zuten. 1930ean kargua utzi zuen osasun arrazoiengatik. Webb eta bere emaztea Sobietar Batasunaren defendatzaileak izan ziren.

 Lanak 
 Facts for Socialists (1887) 
 Problems of Modern Industry (1898) 
 Grants in Aid: A Criticism and a Proposal (1911) 
 Seasonal Trades, con A. Freeman (1912) 
 The Restoration of Trade Union Conditions (1916)

Béatrice Webbekin batera
 History of Trade Unionism (1894) 
 Industrial Democracy (1897) 
 English Local Government Vol. I-X (de 1906 à 1929) 
 The Manor and the Borough (1908) 
 The Break-Up of the Poor Law (1909) 
 English Poor-Law Policy (1910)
 The Cooperative Movement (1914) 
 Works Manager Today (1917) 
 The Consumer's Cooperative Movement (1921) 
 Decay of Capitalist Civilization (1923)
 Methods of Social Study (1932) 
 Soviet Communism: A new civilization? (1935) 
 The Truth About Soviet Russia'' (1942)

Kategoria:Londrestarrak
Kategoria:Ingalaterrako sozialistak
Kategoria:Erresuma Batuko Alderdi Laboristako politikariak